Αγαπητοί γονείς,

Μερικές χρήσιμες διευκρινήσεις για την καλύτερη συνεργασία μεταξύ μας:

1. Από την ερχόμενη εβδομάδα θα αναρτώνται καινούριες εργασίες 3 φορές την εβδομάδα, κάθε Δευτέρα, Τετάρτη και Παρασκευή, ούτως ώστε να ξέρετε και σεις πότε να ανατρέξετε να τις βρείτε.
2. Στις ενδιάμεσες μέρες (Τρίτη, Πέμπτη, Σάββατο) θα αναρτώνται οι λύσεις των ασκήσεων (όπου αυτό είναι δυνατό). Σε περιπτώσεις ανοικτού τύπου ερωτήσεις αντιλαμβάνεστε ότι δεν είναι δυνατή η ανάρτηση απαντήσεων.
3. Μπορείτε να χρησιμοποιείτε τις λύσεις για να καθοδηγήσετε σωστά τα παιδιά, να γίνεται αυτοδιόρθωση από τα παιδιά και για να μπορείτε ευκολότερα να εντοπίζετε τα σημεία στα οποία θα αναφέρομαι στα σχόλια μου.
4. Εννοείται ότι μπορείτε να μου στέλνετε όλες τις εργασίες των παιδιών για να νιώθουν και αυτά ότι βλέπει η δασκάλα τη δουλειά τους αλλά και για να παίρνετε την απαιτούμενη ανατροφοδότηση.

Σας ευχαριστώ πολύ για την μέχρι τώρα εξαιρετική συνεργασία.

Είμαι σίγουρη ότι θα συνεχίσουμε έτσι γιατί όλοι μας νοιαζόμαστε για το καλό των παιδιών μας.

Εύχομαι ένα καλό Σαββατοκύριακο με υγεία, υπομονή και δημιουργικότητα!

Ξένια Χαραλάμπους